Rafika Duri

Rafika Duri otabâ èkennal jhughân mènangka Fika  (lahèr 20 Jânuwari 1960) panèka sala sèttong panyanyi bân aktris Inḍonèsia sè kalonta è taon 1970-an polana lagu Tertusuk Duri bân Hanya Untukmu sè ècèpta'aghi sareng A. Riyanto.

 Carèta Oḍi' 
Rafika panèka ana’ bungso ḍâri 7 sataretanan, pottrèna Kemas Duri, camat è Sungai Liat, Bangka. Sè bungso dâri 7 sataretanan, ana’ binè’na Kemas Duri, sè bâkto ghâpanèka ngabḍhi ḍhâḍḍhi  camat è Sungailiat, Bangka panèka molaè anyanyi ḍâri ghi’ kènè’. È taon 1971 è omorra 11 taon, Fika, ghâpanèka ologhân akrabbhâ, mènnang juwara sèttong è lomba Pop Singer è Bangka. Sa'amponna ghâpanèka, Fika ngallè ka Jakarta bân odi’ apolong sareng kaka'na. è Jakarta, Fika èpanoro' lès privat anyanyi. Nyamana molaè èkennal sa'amponna mennang è lomba vokal Bintang Radio bân Televisi è taon 1976. È bâkto jârèya, Fika tampel sareng Harvey Malaihollo, sè teppa' ghâpanèka jhughân mennang è kategori panyanyi lakè'. Harvey aherra jhughân èkennal mènangka pasangan duwètta Fika.

È tengnga kasibughân karirra, è taon 1982 Fika bia mamare kuliyânah è bidâng Interior Seni Rupa è Universitas Trisakti. Tangghâl 18 Ḍèsèmber 1982, Fika akabin sareng Sonny Kusuma Yuliarso, sè ḍhâḍḍhi dokter ana' bân èbherkadhi kalabân tello’ ana'. Salaèn karir mènangka panyanyi, Rafika jhughân alako è bidâng pamasaran properti. 

 Karir 
Nyama Fika kalonta lèbât lagu Tertusuk Duri, cèpta'anna A. Riyanto. Fika sajân kalonta è bâkto ollè pangarghâ'ân Gayageum Awards è Festival lagu International lèbât lagu Hanya Untukmu sè ètolès sareng A. Riyanto è taon 1978.

Taon 1982, Fika nyoba' jennis musik bossanova kalabân Ireng Maulana bân ngasèllaghi empa' album. Wâl-awwâllâ, Fika coma terro nyarè panapan sè anyar, sa'ellana abit anyanyi pop. Salèrana ampon arekam lagu dâri filem Idris Sardi kalabân sowara sè alos, akadhi Christina. Ireng Maulana nganggep sowarana alos paneka cocok ka'angghuy anyanyi lagu bossanova. Fika ajhâr gaya nyanyi bossanova dâri album-albumma rato bossanova, èngghi panèka panyanyi dâri Brasil, Astrud Gilberto, sè èkennal lèbât lagu The Girl from Ipanema otabâ Fly Me to the Moon è awwâl taon 1960-an. 

 Sombher